Immanuel Ngatjizeko

Immanuel Ngatjizeko (o o tshotsweng ka Motsheganong a le malatsi a le masome mararo ngwaga wa 1952, a tlhokafala ka Mopitlo a le malatsi a matlhano ngwaga wa 2022) e ne e le mopolotiki wa kwa Namibia le leloko la phathi e e busang ya SWAPO. O nnile mo maemong a matlhano a botona go tswa ka 2004 go fitlhelela  ka 2018.

 Botshelo jwa a le mmotlana le thuto 
Immanuel Ngatjizeko o tsholetswe kwa Otjohorongo, motsana o o gaufi le Omaruru kwa kgaolong ya legare la Namibia ya Erongo. O tsene sekolo kwa sekolong se segolwane sa Augustineum kwa Windhoek a ya go ithutela kwa Fort Hare kwa Aforika Borwa.  O ne a aloga ka diploma tsa thekiso le tsamaiso ka 1976."Your MP: Immanuel Ngatjizeko (Swapo)". New Era. 2 June 2016

Morago ga go boela South West Africa o ne a bereka kwa khanseleng ya dikereke kwa Namibia go fitlhelela ka 1994, a eteletse pele lephata la madi. O ne a simolola go berekela SWAPO ga sennela ruri, pele e le mookamedi wa kompone ya dipeeletso ya Zebra Holdings, go tswa ka 1997 a nna mokwaledi wa madi.Profile Archived 17 February 2012 at the Wayback Machine from the Namibia Institute for Democracy, 2007

 Tiro ya sepolotiki 
Ngatjizeko e ne e le morulaganyi wa phathi ya SWAPO go tswa ka 1978. O berekile mo komiting ya lefatshe pele ga boipuso. O ne a tlhophiwa go nna mo komiting ya legare ka 1991, le mo politburo ka 2007.

Ngatjizeko e ne e le leloko la palamente go tswa ka 2000, le tona go tswa ka 2003, fa a tlhomiwa go nna mookamedi wa komiti ya dithulaganyo, maemo a a lekanang le a tona.Interview World Investment News, 19 February 2006 Go tswa ka 2000 go ya 2005, o berekile e le mothusa tona wa meepo le kgothetso. Mo matoneng a 2005 go tsena 2010, Ngatjizeko e ne e le tona wa ntlha wa dikgwebo le madirelo,ka 2008 a nna tona wa pereko le selegae, Ka 2010 go tsena 2015 o ne a bereka e le tona wa pereko  le selegae go fitlhelela ka 2012, le a le tona wa tshireletso mo lobakeng lo lo neng lo setse.

Mo taolong ya ga Hage Geingob, Ngatjizeko o ne a boela kwa maemong a tona wa madirelo, dikgwebo le tlhabololo dikgwebo tse dipotlana ka Mopitlo 2015."Geingob announces Cabinet". The Namibian. 20 March 2015. Mo tswakanyong ya matona ka Tlhakole 2018 o ne a nna tona wa dikgang tsa botautonaMatthys, Donald (8 February 2018). "President reshuffles Cabinet—Vice President relieved of duties". Namibia Economist. mme a ithola marapo moragonyana ka ntlha ya botsogo."Andjaba appointed presidential affairs minister". New Era. 5 April 2019.

 Botshelo jwa gagwe 
Ngatjizeko o tlhokafetse ka Mopitlo a le malatsi a matlhano ngwaga wa 2022 a le dingwaga di le masome marataro le borobabongwe."Immanuel Ngatjizeko has died". Nampa. 5 March 2022. Retrieved 20 October

 Dietsele le tlotla 
Ka letsatsi la bagaka la 2014 o ne a fiwa tlotla ya o o gaisitseng mo maemong a bobedi."Namibians honoured by President". New Era. 28 August 2014. Archived from the original on 29 June 2018. Retrieved 20 October 2025

 Metswedi